als_Latn dik_Latn ron_Latn
Rrëzimi i buxhetit për qeveritë federale po dëmton ekonominë dhe marrëdhëniet me shtetet e tjera. Negociatat për një marrëveshje te re për tregtinë e lire SHBA-BE te parashikuara për t’u mbajtur këtë fundjave janë pezulluar. Ato janë shtyre me një jave me kërkese te Uashingtonit zyrtar. Ndërkohe anulimi i turit aziatik, ka bere qe Obama te mungoje ne samitin e APEK-ut, qe mbahet ne Indonezi. I pranishëm ne këtë takim është vetëm sekretari amerikan Xhon Kerri. Ky i fundit ka siguruar aleatet ndërkombëtar se SHBA-ja nuk do ti shmanget angazhimeve te saj ndërkombëtare. “Asgjë nga kjo qe po ndodh ne Uashington nuk dëmton marrëdhëniet me miqtë tanë”, -deklaroi Kerri. Nga Indonezia sekretari Kerri i ka bere thirrje kongresit te rishqyrtoje pa kushte draftin e buxhetit qe zhbllokon punën e qeverive federale. Deri me tani, për shkak te dështimit te nje marrëveshje ne kongres për buxhetin janë cenuar drejtpërdrejt pakti për asistencën e sigurisë për Izraelin dhe departamenti i monitorimit për sanksione ndaj Iranit. Ne SHBA negociatat mes republikaneve dhe demokrateve nuk kane shënuar progres. Presidenti Obama ka thëne me herët se nuk do te ketë pakt, nëse republikanet dolën ne bisedime “Duke i vene atij pistoletën mbi koke”, çka nënkupton kushtet e kërkuara prej tyre për reformën ne sistemin shëndetësor.
als_Latn